Walter Parazaider

Walter «Walt» Parazaider () er ein USA-amerikansk sakofonist, mest kjend som opphavleg medlem i rockebandet Chicago. I tillegg til saksofon, som han vanlegvis spelar, spelte han òg fleire andre blåseinstrument i bandet, som klarinett.

Biografi
Parazaider vart fødd i Chicago og byrja å spele klarinett då han var ni år gammal. Som tenåring vart talentet hans dyrka for å spele i profesjonelle orkester og han byrja å gå på DePaul University med klassisk klarinett.

Inspirert av Beatles-hitten «Got To Get You into My Life», ønskte Parazaider å skape eit rock 'n' roll-band med blåserekkje. Med i ei tidleg utgåve av bandet, heime hos Parazaider var gitaristen Terry Kath og trommeslagaren Danny Seraphine, som begge var vener frå tenåra. Ein annan ven som vart involvert i det framtidige Chicago var produsenten James William Guercio.

Bandet, som opphavleg vart kalla The Big Thing, vart etter kvart Chicago i lag med Lee Loughnane på trompet, James Pankow på trombone, Robert Lamm på klaverinstrument og Peter Cetera på bass. Den viktigaste rolla til Parazaider i bandet var å spele treblåseinstrument, arrangert av James Pankow. Parazaider skreiv ikkje mange songar for Chicago, men bidrog med «It Better End Soon: 2nd Movement», «Free Country», «Aire», «Devil's Sweet» og «Window Dreamin'».

Parazaider spelar mellom anna ein fløytesolo på Chicagohitten «Colour My World», som vart ein populær «slow-dans» på studentball i USA i 1970-åra. 

I 2008 vart han æresdoktor ved DePaul University.

Kjelder
Denne artikkelen bygger på «Walter Parazaider» frå ,  den 20. oktober 2015. 
 oppgav desse kjeldene:

Bakgrunnsstoff
Chicago - offisiell nettstad

Kategori:USA-amerikanske saksofonistar
Kategori:USA-amerikanske jazzsaksofonistar
Kategori:USA-amerikanske rockesaksofonistar
Kategori:USA-amerikanske fløytistar
Kategori:USA-amerikanske jazzfløytistar
Kategori:USA-amerikanske klarinettistar
Kategori:USA-amerikanske jazzklarinettistar
Kategori:Chicago-medlemmar
Kategori:Musikarar frå Chicago
Kategori:Elevar ved DePaul University